Andre generasjon Primera ble lansert sent i 1995 i Japan, og høsten 1996 i Europa. Bilen ble fortsatt utstyrt med 1.6 eller 2.0-liters bensinmotorer eller en dieselmotor på 2.0 liter, men hatchbackutgaven var tilgjengelig ved introduksjonen, mens sedan- og stasjonsvognutgaver kom høsten 1997. I Japan var modellen tilgjengelig med motorene SR18DE og SR20DE, men kun som sedan. Den japanske utgaven kunne også leveres med en CVT-girkasse. I USA ble bilen fortsatt solgt som Infiniti G20.